Eron armiyasi yangi turdagi qurollarni sinovdan o‘tkazdi

Eron armiyasi 23-may kuni boshlangan “Quddus” harbiy mashg‘ulotlarida yangi turdagi qurollarni, jumladan raketali qurollarni sinovdan o‘tkazdi. Bu haqda “ITAR-TASS” xabar berdi.

Islom respublikasining quruqlikdagi qo‘shinlari mashg‘ulotlari brigada generali qo‘mondon Ahmad Rizo Pudoston rahbarligida Maranjob cho‘lida o‘tkazilmoqda.
Harbiy xizmatchilar Eronda ishlab chiqarilgan “Fajr” va “Nazaat” raketalarini sinadi. Shuningdek, o‘quv mashg‘ulotlarida birinchi marta boshqariladigan raketalarga ega bo‘lgan yangi zarba beruvchi vertolyotlar ham namoyish etildi.
Harbiy operatsiyada artilleriya, tank qismlari va havo-desant qo‘shinlari bo‘linmalari qatnashmoqda, uchuvchisiz parvoz qurilmalari ham keng qo‘llanilmoqda.